b'\n_START_ARTICLE_\nElektri\xc4\x8dna stolica\n_START_PARAGRAPH_\nElektri\xc4\x8dna stolica je popularni naziv za izvr\xc5\xa1enje smrtne kazne elektrokucijom, u kojoj je osu\xc4\x91enik posjednut u stolac podvrgnut djelovanju elektri\xc4\x8dne struje. Izumio ju je njujor\xc5\xa1ki zubar Alfred P. Southwick, godine 1888._NEWLINE_U dr\xc5\xbeavama \xc4\x8diji kazneni sustavi nisu ukinuli smrtnu kaznu danas postoje moderniji i \xc4\x8dovje\xc4\x8dniji na\xc4\x8dini izvr\xc5\xa1enja smrtne kazne.\n_START_SECTION_\nIzvr\xc5\xa1enje\n_START_PARAGRAPH_\nNakon smje\xc5\xa1tanja, osu\xc4\x91enik se ve\xc5\xbee remenima oko grudi, butina, potkoljenica i ruku. Dvije bakrene elektrode stavljaju se na osu\xc4\x91enikovu nogu i glavu. Glava se brije, a i noga na mjestu gdje se postavlja \xc5\xbeica. Elektroda na glavi nalazi se u svojevrsnom \xc5\xa1ljemu koji se postavlja na glavu. Ispod \xc5\xa1ljema, a preko glave stavlja se spu\xc5\xbeva dobro namo\xc4\x8dena vodom ili specijalnim gelom, koji pove\xc4\x87ava provodnost, a sprje\xc4\x8dava gorenje. Preko lica postavlja se ko\xc5\xbena maska, a stavljaju se i pelene._NEWLINE_Struja se pu\xc5\xa1ta u serijama. Prva od 1700-2400 volti izme\xc4\x91u 30 sekundi i 1 minute. Struja mora biti manja od \xc5\xa1est ampera, da bi se sprje\xc4\x8dilo gorenje. Lije\xc4\x8dnik pregledava tijelo da utvrdi smrt. Ako nije nastupila, proces se ponavlja._NEWLINE_Potrebna su dva elektri\xc4\x8dna \xc5\xa1oka, katkad tri i \xc4\x8detiri, rijetko vi\xc5\xa1e od toga.\n_START_SECTION_\nPona\xc5\xa1anje tijekom izvr\xc5\xa1enja\n_START_PARAGRAPH_\nPrvi \xc5\xa1ok uni\xc5\xa1tava mozak i \xc5\xbeiv\xc4\x8dani sustav. Dolazi do potpune paralize, svi su mi\xc5\xa1i\xc4\x87i zgr\xc4\x8deni dok je uklju\xc4\x8dena struja. U potpunosti se prekida rad srca i disanje. Sljede\xc4\x87i \xc5\xa1ok osigurava prestanak kucanja srca. Temperatura tijela kre\xc4\x87e se od oko 59 stupnjeva, \xc5\xa1to uni\xc5\xa1tava bjelan\xc4\x8devine._NEWLINE_Fizi\xc4\x8dke odlike su pjena na ustima, crvenilo ko\xc5\xbee, krvav znoj, gorenje dlaka, izlu\xc4\x8divanje fekalija, povra\xc4\x87anje krvi, pljuva\xc4\x8dke i uriniranje. Vatra i dim obuhva\xc4\x87aju tijelo, osobito glavu, ko\xc5\xbee oti\xc4\x8de, a osu\xc4\x91enik \xc4\x8duje jak zvuk pr\xc5\xbeenja i miris izgorjele ko\xc5\xbee.\n_START_SECTION_\nPovijest\n_START_PARAGRAPH_\nElektri\xc4\x8dna se stolica koristi samo u Sjedinjenim Ameri\xc4\x8dkim Dr\xc5\xbeavama, a od 1924. na Filipinima._NEWLINE_1886. dr\xc5\xbeava New York tra\xc5\xbei zamjenu za ne\xc4\x8dovje\xc4\x8dno vje\xc5\xa1anje. Nije prihva\xc4\x87ena ni jednosmjerna ni naizmjeni\xc4\x8dna struja, jer ljudi ne bi \xc5\xbeeljeli u ku\xc4\x87ama koristiti struju koja ubija zlo\xc4\x8dince i \xc5\xbeivotinje. 4. lipnja 1888. New York odobrava kaznu, a koristi se za zlo\xc4\x8dine po\xc4\x8dinjene poslije 1. sije\xc4\x8dnja 1889._NEWLINE_Prvi osu\xc4\x91eni bio je William Kemmler. Nakon odbijanja tu\xc5\xbebe za ne\xc4\x8dovje\xc4\x8dnost, 25 svjedoka i 14 lije\xc4\x8dnika bilo je prisutno izvr\xc5\xa1enju 6. kolovoza 1890._NEWLINE_Nitko nije bio odu\xc5\xa1evljen "u\xc5\xbeasnim pe\xc4\x8denjem" u \xc4\x8dovje\xc4\x8dnoj kazni._NEWLINE_Nad \xc5\xbeenama ova kazna je izvr\xc5\xa1ena 25 puta u 20. i jednom u 21. stolje\xc4\x87u.'